作者：无名氏
词牌/韵律：抛球乐水龙吟令・抛球乐

paragraphs: 洞天景色常春，嫩红浅白开轻萼。
琼筵镇起，金炉烟重，香凝锦幄。
窈窕神仙，妙呈歌舞，攀花相约。
彩云月转，朱丝网徐在，语笑抛球乐。
绣袂风翻凤举，转星眸、柳腰柔弱。
头筹得胜，欢声近地，光容约。
满座佳宾，喜听仙乐，交传觥爵。
龙吟欲罢，彩云摇曳，相将归去寥廓。